Pisa se toring nie meer só skeef nie | Maroela Media
Die Skewe Toring van Pisa (Foto: skilly999/Pixabay)
Die Skewe Toring van Pisa staan bietjie meer regop danksy ingenieurs wat dié wêreldbekende toeristeaantreklikheid wil beskerm.
'n Groep toesighouers by die toring, wat aangestel is om die vordering van die restourasie te monitor, het Woensdag in 'n verklaring gesê ná 17 jaar se waarneming is "die Toring van Pisa stabiel en besig om sy helling te verminder".
Prof. Nunziante Squeglia van die ingenieursdepartement aan die Pisa University het gesê die 57 meter hoë monument se helling het met 4 cm verminder, berig Italiaanse media.
Die groep toesighouers is aangestel ná Michele Jamiolkowski, 'n Poolse ingenieur wat nou in Italië woon, tussen 1993 en 2001 met 'n internasionale komitee vergader het om die bekende toring te red. Die toring is in Januarie 1990 vir 11 jaar lank gesluit uit vrees vir besoekers se veiligheid, aangesien die helling 4.5 m bereik het. Die helling is intussen met meer as 40 cm verminder.
Die toring, 'n simbool van mag in die maritieme republiek van Pisa in die Middeleeue, hel al na die een kant oor sedert konstruksie aan die gebou in 1173 begin het.
Die toring sal na verwagting vir die volgende 200 jaar stabiel bly.
Waarom is dié toring so skeef? Klik hier om meer te lees.
Is die nou 4cm of 40cm Maroela Media????? Of verstaan ek dalk verkeerd.
Ek dink nie iemand hier verstaan helling so mooi nie? Op watter hoogte is hierdie verbetering. Helling is 'n funksie van twee afstande relatief tot mekaar – gewoonlik vertikale vermeerdering oor horisontale vermeerdering – (kan dan ook as 'n persentasie weergegee word). As ons aanneem dat die 4.5 m by die hoogste punt is, dan is die helling = (4.5/57)*100 = 8 % (of 1 : 13 – vir elke 13 m hoogte hel hy 1 m oor).
40 cm is maar min
beste sou maar gewees het om grade te gebruik ipv cm ens.
So die toring is in 1370 voltooi na dit al in die 12de eeu begin bou is.
Toe die "moeilikheidmaker" ene Jan van Riebeekc (volgens genie Zuma) in 1652 in die Kaap arriveer, was hier niks, zilch. So hoeveel jaar was Afrika agter Europa? Kan ek dan redelikerwys aanvaar kolonialisme het vooruitgang (infrastruktuur) na SA gebring of is ek nou "lelik" om dit te skryf?